***VZN vyvesené na úradnej tabuli v obci Veľká Franková dňa: 20.08.2014***

***VZN nadobúda účinnosť dňa: 10.11.2014 uznesenie č. 34/6/2014***

 ***Obecné zastupiteľstvo vo Veľkej Frankovej na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č. 178/1998 Z.* z*.*  o predaji výrobkov a poskytovaní služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov )**

***v y d á v a  pre územie obce Veľká Franková toto***

### **V Š E O B E C N E Z Á V Ä Z N É N A R I A D E N I E**

**1/2014**

***o predaji výrobkov a poskytovaní služieb na trhových miestach.***

Obecné zastupiteľstvo v obci Veľká Franková podľa § 4, ods.3, písm. d, h, Zák. č. 369/1990 Zb. o obecnom zriadení v znení zmien a doplnkov v zmysle §3 ods. 3, Zák. č. 178/1998 Z. z. o podmienkach predaja výrobkov a poskytovania služieb na trhových miestach

vydáva

toto všeobecne záväzné nariadenie obce č. 1/2014 o predaji výrobkov a poskytovaní služieb na trhových miestach obce Veľká Franková .

 I.

Úvodné ustanovenia

1, Týmto všeobecne záväzným nariadením obce upravuje podmienky predaja výrobkov a vykonávanie a poskytovanie služieb na trhových miestach na území obce Veľká Franková v súlade s platnou právnou úpravou.

2,Všeobecne záväzné nariadenie určuje práva a povinnosti obce, právnických a fyzických osôb pri predaji výrobkov a pri poskytovaní služieb na trhových miestach vrátane kontroly.

3, Pre účely tohto VZN obce sa rozumie :

a, trhové miesto je nekryté verejné priestranstvo obce, vyhradené pre sústredený pravidelný celoročný a sezónny predaj výrobkov a vykonávanie služieb, pultovým a ambulantným predajom.

b, spotrebiteľom je fyzická osoba, ktorá kupuje výrobky alebo služby na svoju priamu fyzickú spotrebu a pre príslušníkov domácnosti

c, predávajúcim je podnikateľský subjekt, ktorý predáva spotrebiteľom výrobky, alebo poskytuje služby.

d, výrobok je tovar ako vec, ktorá bola vyrobená alebo spracovaná, alebo inak získaná

II.

Zriadenie trhového miesta v obci

1. Obec zriaďuje trhové miesta na príležitostný trh :
* Na verejnom priestranstve pred kultúrnym domom a v uličke vedľa kultúrneho

domu

1. Na trhových miestach je určený predaj z predajného pultu a tiež ambulantný predaj a poskytovanie služieb za podmienok, uvedených v tomto záväznom nariadení a platných právnych predpisov
2. Predaj výrobkov a poskytovanie služieb na trhových miestach je možný len na výrobky a služby, uvedené v tomto nariadení.

III.

Predaj a poskytovanie služieb na trhových miestach

1, na trhových miestach obce je možné predávať tieto výrobky ambulantným predajom

a/ knihy, denná a periodická tlač,

b/ drobné umelecké predmety a drobné remeselnícke výrobky

c/ ovocie a zelenina

d/ jedlá a nápoje určené na priamu konzumáciu na mieste

e/ oblečenie a obuv

f, kvety

2, Na trhových miestach obce je možné z predajného pultu predávať tieto výrobky:

a/ predaj produktov živočíšneho pôvodu (med , čerstvé mäso , mäsové výrobky , balené mäso , balené chladené mäsové výrobky, mliečne výrobky a pod.)

b/predaj cukroviniek a trvanlivého pečiva

c/ predaj húb a lesných plodín

d/ predaj balených potravín (len originálne balené potraviny )

a to za podmienok dodržiavania ustanovaní zákona NR SR č. 152/1995 Z.z. o potravinách v znení neskorších predpisov a § 12 až § 18 Výnosu MP SR a MZ SR z 12 apríla 2006 č. 28167/2007 OL, ktorým sa vydáva hlava Potravinového kódexu Slovenskej republiky upravujúca všeobecné požiadavky na konštrukciu , usporiadanie a vybavenie potravinárskych prevádzkarní a niektoré ostatné požiadavky na výrobu a predaj tradičných potravín a na priame dodávanie malého množstva potravín .

3.Na trhových miestach sa zakazujú predávať tieto výrobky :

a/ zbrane a strelivo

b/ tlač a iné veci ohrozujúce mravnosť

c/ tabak a tabakové výrobky

d/ lieh, destiláty a spotrebiteľsky balené alkoholické nápoje

e/ živé zvieratá , zákaz sa nevzťahuje na predaj sladkovaodných trhových rýb a na predaj domácej vodnej hydiny , domácej hrabavej hydiny , domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy .

1. Na trhových miestach možno poskytovať tieto služby :

a, brúsenie nožov

b, oprava dáždnikov

c, oprava a čistenie obuvi

d, oprava kožených výrobkov

e, kľúčové služby

f, zasklievanie okien a dverí

g, ďalšie služby pre potreby obyvateľov obce

IV.

Trhové dni

Obec Veľká Franková určuje na trhových miestach

1. Trhové dni – pondelok až piatok
2. Predajný čas – medzi 7,00 – 15,00
3. Sobota v ojedinelých prípoadoch medzi 7,00 – 15,00- ale oznámenie o možnosti predaja zabezpečí predávajúci na obecnom úrade v pondelok - v piatok.

V.

Oprávnenie na predaj a poskytovanie služieb

1, Na trhových miestach obce môžu na základe povolenia predávať výrobky a

 poskytovať služby :

1. Fyzické a právnické osoby oprávnené na podnikanie za osobitných predpisov
2. Fyzické osoby predávajúce rastlinné a živočíšne výrobky z vlastnej pestovateľskej alebo chovateľskej činnosti .

2, Predávajúci a poskytovatelia služieb na trhových miestach sú povinní:

1. Dodržiavať toto všeobecné záväzné nariadenie obce
2. V súlade s Vyhláškou 55/1994 Z.z o spôsobe vedenia evidencie tržieb elektronickou registračnou pokladnicou v znení zmien a doplnkov používať elektronickú registračnú pokladnicu.
3. Zreteľne označiť predávané výrobky a poskytované služby cenou,
4. Udržiavať miesto predaja výrobkov a poskytovanie služieb v čistote a po skončení predaja zanechať predajné miesto čisté a upravené.
5. Dodoržiavať hygienické podmienky predaja potravín a uchovávať potraviny pri teplotách deklarovaných potravinárskeho podniku

3, Predávajúci a poskytovatelia služieb na trhových miestach sú povinní predložiť obci k vydaniu povolenia na predaj výrobkov alebo vykonávanie služieb najmä :

1. Doklad o oprávnení na podnikanie, povolenie na predaj výrobkov a poskytovanie služieb na trhovom mieste
2. Preukaz totožnosti

 c) predložiť fotokópiu strany označenej ako ZÁZNAMY DAŇOVÉHO ÚRADU z jeho knihy elektronickej registračnej pokladnice, alebo predložiť čestné vyhlásenie s uvedením ustanovení osobitného predpisu, 4a) že nie je povinný na predaj výrobkov a poskytovanie služieb používať elektronickú registračnú pokladnicu.

1. doklad o nadobudnutí tovaru, tento sa nevyžaduje u výrobkov z vlastnej pestovateľskej alebo chovateľskej činnosti
2. Vyjadrenie štátneho zdravotného ústavu k predaju potravinárskych výrobkov podľa Zákona č. 152/1995 Z.z. v znení zmien a doplnkov.

VI.

Kontrola a sankcie

1, Dozor nad dodržiavaním zákona č. 178/1998 Z.z. :

1. Slovenská obchodná inšpekcia
2. Obec
3. Orgány úradnej kontroly potravín, ak ide o predaj potravín (podľa § 21 zákona NR SR č. 152/1995 Z.z. o potravinách v znení neskorších predpisov ).
(2) Orgány dozoru môžu uložiť pokutu do 17 000 eur fyzickej osobe – podnikateľovi alebo právnickej osobe .

VII.

Záverečné ustanovenia

1, Obec zakazuje ambulantný predaj na území obce mimo určených trhových miest a podomový predaj a poskytovanie služieb na území obce.

2, Zistené prípady budú oznámené orgánom polície a Slovenskej obchodnej inšpekcie.

Vo Veľkej Frankovej dňa 20.8.2014

 Ondrej Krempaský

 Starostka obce

Návrh VZN vyvesený na úradnej tabuli : 01.07.2014

VZN vyvesené na úradnej tabuli : 20.08.2014

VZN nadobúda účinnosť :10.11.2014